ડૉ. મનમોહન સિંહ અને ચિદમ્બરમ માટેના મારા મગજમાં રહેલા અન્ય પ્રસ્તાવોની ભાંજગડમાં હું પડવા માગતો નથી. અમારા પ્રકાશન ‘ધ સન્ડે ઇન્ડિયન’ની વેબસાઇટ પર તમે મારા છેલ્લા વૈકલ્પિક બજેટ પર નજર નાખી શકો છો. (http://www.thesundayindinan.com/en/story/a-budget-for-rahul-gandhi/71/30890/) ને ‘કી રિસોર્સ અલોકેશન્સ’ વિભાગમાં વષોર્થી મેં આપેલાં મારાં સૂચનોના સારા વિચારો તમે જાણી શકો છો. હું તો ફક્ત એટલું જ કહેવા માગું છું કે આ તમામ બાબતો શક્ય છે. મારો કહેવાનો અર્થ એ છે કે જો આપણે વર્ષ ૨૦૨૦ સુધીમાં ભારતીયને ચંદ્ર પર મોકલવાની યોજના બનાવી શકતા હોય તો આપણે આ સરળ અને પાયાની બાબતો તો સહેલાઇથી હાંસલ કરી શકીએ છીએ. તેથી હું ડૉ. મનમોહન સિંહને એક સરળ વિનંતી કરવા માગું છું. છેલ્લાં નવ વર્ષમાં તમે એક બિનકાર્યક્ષમ અને બિનનેતા તરીકેની જ છાપ ઊભી કરી છે. તમે એ પણ જાણો છો કે ૨૦૧૪માં લોકસભાની ચૂંટણી યોજાય તે પહેલાં વોટ ઑન અકાઉન્ટ હાથ ધરશે એથી તમારી પાસે વડા પ્રધાન તરીકે બજેટ રજૂ કરવા માટે ૨૦૧૩માં આ છેલ્લી તક છે. હું તમારા દેશપ્રેમ અને ફરજ પ્રત્યેની લાગણીને જ નહીં, પરંતુ તમારી ઇતિહાસ અને તમારા ગર્વની લાગણીને પણ અપીલ કરું છું. તમને પોતાને સાબિત કરવા માટે તમારી પાસે આ છેલ્લી તક છે.